ai4bharat/Pralekha huggingface dataset:
ریلوے کی وزارت
ہندی زبان میں ریلوے صارفین کے ساتھ بات چیت کرنے کیلئے آن لائن چیٹ بوٹ ‘ آسکدِشا’ کو جدید تربنایاگیا
آرٹفیشیئل انٹلی جنس پر مبنی آسک دشا چیٹ بوٹ کو آئی آر سی ٹی سی کے ذریعہ فراہم کی جانے والی متعدد خدمات سے متعلق انٹرنیٹ پر ریلوے مسافروں کے سوالات کے جوابات دینے کے لئے تیار کیا گیا ہے
نئی دہلی،21؍فروری،ریلوے کے ذریعے فراہم کی جانے والی متعدد خدمات سے متعلق انٹرنیٹ پر ریلوے مسافروں کے سوالات کے جوابات دینے کےلئے انڈین ریلویز نے اکتوبر 2018 میں ویب سائٹ www.irctc.co.in اوراپنی سرکاری سیکٹر کی کمپنی انڈین ریلویز کیٹرنگ اینڈ ٹورزم کارپوریشن لمیٹیڈ  کی سیاحتی ویب سائٹ www.irctctourism.com کے صارفین کے فائدے کے لئے آرٹیفیشئل انٹلی جنس پر مبنی ‘ آسک دِشا’ چیٹ بوٹ متعارف کرایا تھا۔
آسک دشا چیٹ بوٹ کو ابتدا میں انگریزی زبان میں شروع کیا گیا تھا۔ تاہم صارفین کو فراہم کی جانے والی خدمات میں اضافہ کرنے اور چیٹ بوٹ کے خدمات کو مزید مستحکم کرنے کے لئے آئی آر سی ٹی سی نے اب ہندی زبان میں اپنے صارفین سے بات چیت کرنے کے لئے تیار کیا ہے۔ آسک دشا چیٹ بوٹ کی یہ خدمات ای-ٹکٹنگ سائٹ www.irctc.co.in پر بھی دستیاب ہیں۔ ریلوے کے صارفین اب ہندی زبان میں اپنی آواز کے ساتھ ساتھ لکھ کر بھی آسک دشا سے ا پنے سوالات کر سکتے ہیں
اوسطا روزانہ کی بنیاد پر ہندی زبان میں آسک دِشا کے ذریعے تقریباً 3 ہزارسوالوں کے جوابات دیئے جاتے ہیں اور اس کی تعداد میں رو زبروز اضافہ ہوتا جا رہا ہے۔ اس سے یہ بھی واضح ہوتا ہے کہ صارفین نے نئے فیچر کو قبول کر لیا ہے۔ آئی آر سی ٹی سی کا مستقبل قریب میں مزید کئی اضافی خصوصیات کے ساتھ مزید زبانوں میں آسک دِشا کو شروع کرنے کا منصوبہ ہے۔
چیٹ بوٹ ایک خصوصی کمپیوٹر پروگرام ہے، جس کو صارفین کے ساتھ بات چیت کے لئے بالخصوص انٹرنیٹ پر بات چیت کرنے کے لئے تیار کیا گیا ہے۔ آئی آر سی ٹی سی کے ذریعے اپنی نوعیت کے پہلے اقدام کا مقصد ریلوے مسافروں کو فراہم کی جانے والی متعدد خدمات سے متعلق صارفین کے سوالوں کے جوابات کے ذریعے صارفین کی رسائی میں آسانی فراہم کرنا ہے۔ اس کی ابتدا سے 150 ملین سے زائد مسافروں کو آسک دِشا سے10بلین گفتگو کے ساتھ فائدہ حاصل ہوا ہے۔ لوگوں نے ٹکٹ ریزرویشن، ٹکٹ کی منسوخی، ریفنڈ کی تازہ ترین صورتحال، کرایہ، پی این آر کا پتہ لگانےاور موجودہ صورتحال کی جانکاری ، ٹرین کے چلنے کی کیفیت، آرام کرنے والے کمروں اور سیاحتی پروڈکٹس سے متعلق سوالات پوچھے۔
۰۰۰۰۰۰۰۰

U- 875
(Visitor Counter : 86
بجلی کی وزارت
آر ای سی نے مالی سال 2021 کے لیے مفاہمت ناموں کے معیارات میں ‘ٹاپ اسکور’ حاصل کیا، جو مرکزی سیکٹر کی تمام سرکاری کمپنیوں  میں سرفہرست ہے
نئی دہلی:25 جنوری،2022۔سرکاری کمپنیوں کے محکمے، وزارت خزانہ کی جانب سے سرکاری سیکٹر کی مرکزی کمپنیوں  کے لیے وضع کردہ سخت اور امنگوں والے ‘مفاہمت کے اقرار ناموں ’ فریم ورک کے تحت مقرر کردہ اہداف اور کامیابیوں کو حاصل کرنے کے لیے وزارت بجلی کے انتظامی کنٹرول کے تحت ایک 'نورتن' کمپنی اور حکومت کی ملکیت والی غیر بینکنگ مالیاتی کمپنی آر ای سی پاور لمیٹیڈ کو مالی سال 2021 کے لیے 100 کے سب سے زیادہ اسکور کے طور پر درجہ بندی کی گئی ہے۔
آر ای سی واحد سی پی ایس ای ہے جس نے 32 شعبوں  میں 123 سی پی ایس ای میں بہترین اسکور کیا ہے جو مالی سال21 کے لیے ایم او یو کی جانچ اور تشخیص کی مشق کا ایک حصہ تھا۔
یہاں یہ بات قابل ذکر ہے کہ پاور سیکٹر کی بڑی کمپنی نے مالی سال 21 میں 8,362 کروڑ روپے کا اب تک کا سب سے زیادہ خالص منافع حاصل کیا، جو پچھلے مالی سال کے مقابلے میں 71 فیصد زیادہ ہے۔ کمپنی کے خالص اثاثے بھی 24 فیصد بڑھ کر 31 مارچ 2021 تک 43,426 کروڑ روپے کی بلند ترین سطح پر پہنچ گئے۔
آگے بڑھتے ہوئے آر ای سی قابل اعتماد، مضبوط اور لچکدار طریقے سے پاور سیکٹر کے لیے کام کرنے کے لیے پرعزم ہے۔
ش ح۔م ع۔ ع ن
U NO: 720
(Visitor Counter : 73
وزارت دفاع
بحریہ کو ایک نیا فلیگ آفیسر سی ٹریننگ مل گیا ہے
نئیدہلی 13فروری 2020۔ریئر ایڈمرل راجیش پینڈھارکر ، اے وی ایس ایم ، وی ایس ایم نے 11فروری 2020 کو فلیگ آفیسر سی ٹریننگ  کا عہدہ سنبھال لیا ۔وہ نیشنل ڈیفینس اکاڈمی کے سابق سرکردہ طالب علم ہیں اور انہیں جنوری 1987 میں بھارتی بحریہ میں کمیشن ملا تھا۔وہ ڈیفینس سروسز اسٹاف کالج ،ویلنگٹن ، نیول وار کالج کرنجا اور نیول کمانڈ کالج ، نیو پورٹ روڈے آئی لینڈ امریکہ کے گریجویٹ ہیں ۔ ان کے پاس ڈیفینس اور اسٹریٹجک اسٹڈیز میں ماسٹر کی ڈگری ہے ۔
آبدوز شکن جنگی ہتھیار  کے ماہر فلیگ آفیسر نے اپنے شاندار بحری کیریئر میں بہت سے اہم عہدوں پر کام کیا ہے ۔ وہ ماسن ، جنوبی کوریا میں گشتی جہاز آئی این ایس سبھدرا میں کمیشننگ کریو رہے ، مہاراشٹر نیول ایریا کے فلیگ آفیسر کمانڈنگ کے فلیگ لیفٹیننٹ رہے اور انہوں نے نیشنل ڈیفینس اکیڈمی میں انسٹرکٹر کے طور پر کام کیا۔ اس کے علاوہ و ہ دوناگری اور گنگا میں بھارتی بحریہ کے جہازو ں کے اے ایس ڈبلیو آفیسر رہے اور ہتھیاروں کے تجزیہ سے متعلق یونٹ کے اینالیسس آفیسر بھی رہے۔ اس کے علاوہ وہ آئی این ایس کرپان میں ایگزیکٹو آفیسر آف میزائل نیز آئی این ایس میسو ر میں میزائل ڈسٹرائر بھی رہے ۔
فلیگ آفیسر کو اپنی شاندار خدمات کے لئے اتی وششٹ سیوا میڈل  اور وششٹ سیوا میڈل  سے سرفراز کیا جاچکا ہے۔ انہوں نے اپنا موجودہ عہدہ ریئرایڈمرل کے سوامی ناتھن ، وی ایس ایم سے سنبھالا ہے ، جو فلیگ آفیسر کمانڈنگ ویسٹرن فلیٹ  بن گئے ہیں۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج۔رم
U-744
(Visitor Counter : 60
اسٹیل کی وزارت
اسٹیل کے شعبے کے فروغ میں تیزی لانے کے لیے اسٹیل کے وزیر نے نئی اور اختراعی تیکنالوجیاں اپنانے کے علاوہ مل کر کام کرنے کا دائرہ وسیع کرنے کی اہمیت پر زور دیا
اسٹیل کی وزارت کی طرف سے خام مال کے امور اور گردش پذیر معیشت میں شراکت پر چنتن شیویر کا اہتمام
اسٹیل اور شہری ہوابازی کے مرکزی وزیر جناب جیوتیرادتیہ سندھیا نے اسٹیل کے شعبے کے ذمہ داران پر زور دیا کہ وہ اسٹیل کے شعبے کو تیزی سے فروغ دینے کے لیے نئے خیالات، اختراعات اور نئی ٹیکنالوجیاں اپنائیں۔ آج یہاں اسٹیل کی وزارت کے زیر اہتمام چنتن شیویر سے خطاب کرتے ہوئے وزیر موصوف نے پیداوار کے معیار کو بہتر بنانے کی گنجائش اور صلاحیت کو بڑھانے کے لیے ٹیم اسپرِٹ، ترغیبات، مستقل مزاجی اور مسلسل سیکھنے کی اہمیت پر زور دیا اور کہا کہ قیادت کا تعلق ہمدردی، ہمدردی، محبت، اور دیکھ بھال کرنے سے ہے۔ ان سے ادارے کو اپنے مقاصد حاصل کرنے میں مدد ملتی ہے۔ جناب سندھیا نے مزید کہا کہ سافٹ مہارت کا پہلو کسی شخص یا ادارے کی کامیابی میں کلیدی کردار ادا کرتا ہے۔
جناب سندھیا نے اسٹیل انڈسٹری کے خام مال کے مسائل کے ساتھ ساتھ گردش پذیر معیشت میں صنعت کے تعاون پر ماہرین کے نقطہ نظر کی تعریف کی۔ انہوں نے اسٹیل کے شعبے میں ریورس لاجسٹکس کی ضرورت پر زور دیا اور کہا کہ منظم اور غیر منظم دونوں شعبوں میں اسکریپ کی پیداوار اور بازیافت کے راستوں کی نشاندہی کرنے اور پالیسیاں اور ڈھانچے مرتب کرنے کی ضرورت ہے۔ تاکہ ملک میں گردش کی شدت بڑھے۔
انہوں نے کہا کہ ہم اسٹیل مصنوعات کی بڑھتی ہوئی مانگ کو پورا کرنے اور قوم کی ترقی کے لیے اسٹیل کی پیداوار بڑھانے کے چیلنجوں کا مقابلہ کرنے کے لیے بھی تیار ہیں۔
جناب این این سنہا، سکریٹری، وزارتِ اسٹیل، سینئر افسران، اسٹیل سی پی ایس ای کے ایگزیکٹیو افسران اور اسٹیل کے شعبے کے دیگر ذمہ داران نے چنتن شیویر میں شرکت کی۔
سائنس اور ٹیکنالوجی کی وزارت
شمال مشرق کے مغربی کناروں پر پھولوں والے پودوں کے فروغ کے مطالع سے پودوں کے تحفظ میں پٹھاروں کی اہمیت
نئی دہلی، 06 مئی 2020 / پنے کے، اگھرکر تحقیقی ادارے کے سائنسدانوں نے جو ڈیپارٹمنٹ آف سائنس اینڈ ٹیکنالوجی کا ایک خود مختار ادارہ ہے شمال مشرقی کناروں پر اُگنے والے پودوں کے اعداد و شمار تیار کیے ہیں۔ جس سے ظاہر ہوتا ہے کہ جنگلات کے علاوہ پٹھاروں کو بھی شمال مشرقی گھاٹ کے تحفظ کے لیے ترجیح دی جانی چاہیے۔
پٹھار اور چٹانیں ختم ہوتی ہوئی قسموں کا تحفظ کرتی ہیں لہذا پودوں کے تحفظ میں ان کی اہمیت بڑھتی جا رہی ہے ۔
ڈاکٹر مندر دتار اور ڈاکٹر رتیش کمار چودھری کی قیادت میں اے آر آئی کی ٹیم نے ایک بین الاقوامی جریدے سائیٹو ٹیکسا میں ایک مقالہ شائع کیا ہے۔ انہوں نے یہ مقالہ شمال مغربی کناروں پر اس بات کی پوری تحقیقات کے بعد شائع کیا ہے کہ محدود علاقے میں اگنے والے پودوں کی 181 قسموں کی تازہ ترین فہرست تیار کی جائے۔
انہیں یہ پتا چلا ہے کہ پودوں کی ختم ہونے والی زیادہ تر اقسام تھیروفائٹس ہے جو اپنی زندگی کا دائرہ مانسون کی مختصر مدت میں پورا کر لیتے ہیں۔
بھارت کے مغربی کنارے دنیا میں حیاتیات کی تنوع کے ہاٹ اسپاٹس میں سے ایک ہاٹ اسپاٹس ہیں جہاں پہاڑوں کے سلسلے میں ان پودوں کو پنپنے کا ماحول ملتا ہے۔ اس حیاتیاتی تنوع کے ہات اسپاٹ کا شمالی حصہ جس میں کونکن خطہ بھی شامل ہے وہ خا طر خواہ اپنے جنوبی اور وسطی خطوں سے بالکل الگ ہے جس کی وجہ ان علاقوں کا خشک موسم ہے۔
شمال مغربی کنارے کی جغرافیائی قابل ذکر خاص بات یہ ہے کہ یہاں پٹھار اور چٹانیں ہیں۔ جہاں جنگلات سے ہٹ کر پودوں کی ختم ہونے والی زیادہ سے زیادہ اقسام م وجود ہیں۔
اربٹیلون راناڈے ، شمال مغربی کنارے پر محدود علاقے میں اگنے والے پودے کی ایک قسم ، جو تشویش ناک طور پر ختم ہونے کے در پے ہے۔
۔۔۔۔۔۔۔۔۔۔۔۔۔۔۔۔۔۔
م ن ۔ ا س۔ ت ح ۔
U - 2333
(Visitor Counter : 132
وزیراعظم کا دفتر
وزیر اعظم نے آدی کریتھیگئی پر ہر ایک کو مبارکباد دی
وزیر اعظم جناب نریندر مودی نے آدی کریتھیگئی کے خصوصی دن پر ہر ایک کو مبارکباد دی ہے ۔
وزیر اعظم نے اپنے ٹوئیٹ میں کہا ہے کہ :
آدی کریتھیگئی کے خصوصی دن کے موقع پر ہر ایک کو میری مبارکباد ۔ ہم پرارتھنا کرتے ہیں کہ بھگوان موروگا کا آشیرواد ہمیشہ ہم پر قائم رہے اور بھگوان ہمیشہ ہمارے سماج کی صحت اور خوشحالی کو یقینی بنائے ۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 8012
(
وزیراعظم کا دفتر
کاشتکاروں کی فلاح و بہبود کو یقینی بنانا
وزیر اعظم نے گذشتہ 9 برسوں کے دوران کاشتکاروں کی فلاح و بہبود کے لیے کی گئیں پہل قدمیاں ساجھا کیں
وزیر اعظم جناب نریندر مودی نے آج، گذشتہ 9 برسوں کے دوران کاشتکاروں کی فلاح و بہبود سے متعلق مضامین، ویڈیوز، گرافکس اور دیگر معلومات کی تالیف ساجھا کی۔
وزیر اعظم نے ٹوئیٹ کیا:
’’ہمارے کاشتکاروں کا پسینہ اور محنت ملک کی ترقی میں ایک بڑا کردار ادا کرتے ہیں۔ ان کا انتھک کام ہماری خوراک سلامتی کی ریڑھ کی ہڈی ہے۔ ان داتاؤں کی اختیارکاری کے 9 برس مکمل ہو چکے ہیں، #9YearsEmpoweringAnnadatas ، ساتھ ہی اس امر کو بھی یقینی بنایا گیا ہے کہ یہ شعبہ نمو کی نئی بلندیاں سر کرے۔‘‘
خلا ء کا محکمہ
پی ایس ایل وی-سی46 نے کامیابی سے آر آئی ایس اے ٹی-2بی کو ستیش دھون خلائی مرکز سے خلا میں پہنچایا
نئیدہلی۔22؍مئی۔بھارت کی قطبی سیارچہ لانچ وہیکل  نے کامیابی کے ساتھ آر آئی ایس اے ٹی-2بی کو ستیش دھون خلائی مرکز  یعنی ایس ایچ اے آر ، سری ہری کوٹہ واقع آندھرا پردیش سے کامیابی کے ساتھ خلا میں پہنچا دیا ہے۔ ایس بی ایس سی ، ایس ایچ اے آر سری ہری کوٹہ سے لانچ ہونےوالی یہ 72ویں گاڑی اور پہلے لانچ پیڈ سے لانچ ہونے والے سلسلے کے تحت یہ 36واں لانچ تھا۔
پی ایس ایل وی –سی46 نے اولین لانچ پیڈ سے  کے مطابق ساڑھے پانچ بجے لانچ پیڈ چھوڑا اور آر آئی ایس اے ٹی- 2بی کو 556 کلو میٹر فاصلے پر واقع مدار میں پندرہ منٹ اور 25 سیکنڈ کے اندر پہنچا دیا۔ سیارچے کے ، خلائی مدار تک پہنچانے والی گاڑی سے الگ ہونے کے بعد ، آر آئی ایس اے ٹی۔2بی کے شمسی انتظامات خود کار طور پر کام کرنے لگے اور آئی ایس آر او ٹیلی میٹری ٹریکنگ اور کمانڈنیٹ ورک واقع بنگلورونے اس سیارچے کو اپنے کنٹرول میں لے لیا۔ آئندہ آنے والے دنوں میں مذکورہ سیارچہ اپنے حتمی آپریشنل مدار میں پہنچا دیا جائیگا۔
آر آئی ایس اے ٹی-2 بی راڈار کی تصویر لینے والا ارضی مشاہدہ کار سیارچہ ہے جس کا وزن 615 کلو گرام ہے۔ یہ سیارچہ زراعت ، جنگل بانی اور تباہ کاری انتظام سے متعلق خدمات فراہم کریگا۔
آئی ایس آر او کے چیئرمین ڈاکٹر کے سیون نے لانچ وہیکل اور سیارچہ ٹیم کو، جو اس مشن سے وابستہ تھی، اپنی جانب سے مبارکباد پیش کی۔ انہوں نے کہا کہ 50 ٹن کی پی ایس ایل و ی کے اس لانچ کے ساتھ 345 سیارچوں کو خلا میں پہنچایا جاچکا ہے جس میں قومی ، طلباء اور غیرملکی سیارچے بھی شامل ہیں۔
ڈاکٹر کے سیون نے اس مشن کے سلسلے میں وکرم پروسیسر اور کم لاگت والی ایم ای ایم ایس پر مبنی داخلی نیوی گیشن نظام  جو سیمی کنڈکٹر تجربہ گاہ  چنڈ ی گڑھ کے ذریعے تعینات کی گئی ہے اور اسرو کے داخلی نظام کی اکائی واقع تھریووننتھا پورم کے سلسلے میں بھی پگی بیک پے لوڈ کو خلا میں پہنچانے کیلئے متعلقہ ٹیم کی کوششوں کی ستائش کی۔ انہوں نے کہا کہ آر آئی ایس اے ٹی-2 بی ایک جدید ترین ارضیاتی مشاہدہ کار سیارچہ ہے جس کی ٹیکنالوجی جدیدترین اور 3.6 ایم مدار جاتی دائرے اور انٹینا پر مشمل ہے۔
مجموعی طور پر پانچ ہزار مشاہدین نے ویورس گیلری سے اس لانچ کا بنفس نفیس اور براہ راست ملاحظہ کیا۔ یہ گیلری عوام الناس کیلئے کھلی رہتی ہے۔
اسرو اب 9 جولائی سے 16 جولائی 2019 کے دوران چندریان -2 آن بورڈ جی ایس ایل وی ایم کے III کو خلا میں بھیجنے کیلئے تیاریاں کررہا ہے اور توقع کی جاتی ہے کہ یہ سیارچہ 6ستمبر 2019 تک چاند کی سطح پر پہنچ جائیگا۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔۔ع ن
U-2169
(Visitor Counter : 91
وزارت آیوش
مرکزی وزیر سربانند سونووال نے شمال مشرق میں زراعت سے فروغ پانے والی ترقی کے لئے زرعی کاروباریوں کے ماہر گروپ کے ساتھ میٹنگ کی
آیوش اور بندر گاہوں،جہاز رانی اور آبی شاہراہوں کے مرکزی وزیر جناب سربانند سونووال نے اتوار کو آسام سمیت شمال مشرق کی زرعی برادری کے لئے زراعت سے فروغ پانے والی ترقی کے امکان کا پتہ لگانے کے لئے زرعی کاروباریوں کے ایک ماہر گروپ اور ماہرین تعلیم کےساتھ میٹنگ کی۔
ماہرگروپ نے وزیر موصوف کو کھیتی کی موجودہ قسموں ،اور اپنی معیشت کے ساتھ ساتھ ماحولیاتی عملداری کے بارے میں جانکاری دی۔غیر نامیاتی کھیتی ،نامیاتی کھیتی اور قدرتی کھیتی سے متعلق زراعت کے مختلف پہلوؤں پر تبادلہ خیال کیا گیا اور خطے کے پائیدار اور معاشی پہلوؤں کا بھی جائزہ لیا گیا۔میٹنگ میں اس بات پر زور دیا گیا کہ زراعت سے حاصل ہونے والی ترقی خطے اور اس کے عوام کی ماحولیات اور اقتصادی ضرورتوں دونوں کو تسلی اور تسکین فراہم کرے۔اس ٹیم کی قیادت آسام زرعی یونیورسٹی کے وائس چانسلر بدیوت ڈیکا نے کی تھی۔
تفصیلی بحث و مباحثہ کے بعد وزیر موصوف نے ماہر گروپ سے درخواست کی کہ وہ نامیاتی اور قدرتی کھیتی کی سہولت کے بارے میں ایک جامع رپورٹ تیار کریں تاکہ یہ حکومت کے اعلیٰ سطح پر بحث و مباحثہ سے متعلق کسی بھی مستقبل پالیسی کے لئے ایک روڈ میپ اور اپروچ بن سکے۔یہ رپورٹ آسام زرعی یونیورسٹی کی نگرانی میں تیار کی جائے گی۔ جن میں شمال مشرقی خطے کی قدرتی کھیتی اور مسابقتی جانچ کے ساتھ ساتھ نامیاتی کھیتی میں ملوث ریاست کے کامیاب زرعی کاروباریوں کو اجاگر کیا جاسکے۔
خطے میں پائیدار کھیتی کے نقطہ کی وضاحت کرتے ہوئے جناب سونووال نے کہا کہ ہمارے اس خطے میں کھیتی کے فوائد کو پہنچانے کے لئے جدید ٹیکنالوجی اور ماہر تکنیک کا استعمال کیا جانا چاہئے ۔ انہوں نے کہا کہ ہمیں اپنی جڑوں سے سیکھنا چاہئے اور جدید تکنیک اپنانی چاہئے تاکہ ہم پائیدار ترقی حاصل کرسکیں۔ انہیں اس خطے میں ہمارے ماحولیاتی توازن کا احترام کرنا چاہئے اور ساتھ ہی ساتھ ہماری زرعی برادری کے لئے معاشی خوشحالی حاصل کرنی چاہئے،ہم سجھتے ہیں کہ خطے کی زرعی برادری کے لئے ایک بڑا موقع ہے جس سے وہ فائدہ اٹھاسکتے ہیں اور پورے تمام شمار مشرقی خطے میں آیوش پر مبنی صنعت کو وسعت دینے میں ایک اہم شراکت دار بن سکتے ہیں۔
ماہرگروپ کے دیگر ممبروں میں بیرونی تعلیم کے ڈائریکٹر  پی کے پاٹھک ، آسام زرعی یونیورسٹی ریسرچ ایسو سی ایٹ کے ڈائریکٹر ایم سائیکیا ،ایگرو نامی کے شعبہ کے ہیڈ ڈاکٹر کے پاٹھک ،ایچ آر ایس کاہی کوچی کے پرنسپل ڈاکٹر ایس پاٹھک ،نال باڑی کے قدرتی کسان جینتا مالا بوجاربھروا ،نامیاتی کھیتی کے کسان بانا مالی چودھری اور ٹیٹیلیا ایگرو آرگینگ پرڈیوسرز کے ٹیکنکل کنسلٹینٹ کرشنا سائیکیا شامل تھے۔
وزارت دفاع
بھارت ۔ بنگلہ دیش مشترکہ فوجی مشقیں، سمپریتی۔ 2019 کی اختتامی تقریب
نئی دہلی، 14 مارچ 2019، بھارت اور بنگلہ دیش کی مشترکہ فوجی مشقیں، ‘‘سمپریتی۔ VIII’’آج بنگلہ دیش کے تنگیل میں اختتام پذیر ہوئیں۔ ان مشقوں میں بھارتی فوج کی راجپوتانہ رائفلس کی نویں بٹالین کی ایک کمپنی اور بنگلہ دیشی فوج کی مشرقی بنگال کی 36 ویں بٹالین کی کمپنی نے شرکت کی۔ان فوجی مشقوں کی اختتامی تقریب میں بھارت کی ہائی کمشنر ریوا گنگولی داس نے شرکت کی جنہوں نے دونوں ملکوں کے درمیان خصوصی تعلقات کو اجاگر کیا۔
یہ مشقیں، جو سمپریتی کے نام سے 2019 میں شروع ہوئی تھیں، سیریز کی آٹھویں مشقیں تھیں۔ سمپریتی مشقوں نے بھارت اور بنگلہ دیش کی فوجوں کے درمیان ایک دوسرے سے تعاون اور ایک دوسرے کے ساتھ اشتراک کو مستحکم کیا ہے۔ بنگلہ دیش کے تنگیل میں یہ بھارت۔ بنگلہ دیش کی چوتھی مشقیں تھیں جو ایک دونوں ایک دوسرے کے ملکوں میں کرتے رہے ہیں۔ دونوں جانب سے فوجی کمانڈروں اور عملے کے افسران نے قریبی تال میل کے ساتھ مشقوں میں حصہ لیا اور مشترکہ فیلڈ تربیت کو فروغ دینے کے لئے ایک دوسرے پر بھروسہ کرکے کارروائی انجام دینے کے ساتھ ساتھ خفیہ معلومات کے نظام میں بھی اشتراک کیا گیا۔
مشترکہ مشقوں کا اختتام تنگیل کے بنگ بندھو سینانی باس کنٹونمنٹ میں کیا گیا جس میں دونوں ملکوں کی فوجوں نے مختلف منصوبوں پر مشترکہ کارروائی کی۔دونوں ملکوں کے سینئر عہدیداروں نے ان مشقوں کی نگرانی کی ۔ جنگی تربیت کے علاوہ دونوں ملکوں کے فوجیوں نے دوستانہ والی بال باسکٹ بال میچوں سمیت مختلف سرگرمیوں میں بھی شرکت کی۔ آخر میں شاندار پریڈ اور یادگاری تحائف کے تبادلوں کے ساتھ بھارت بنگلہ دیش مشترکہ فوجی مشقیں کامیابی سے مکمل کی گئیں۔
۔۔۔۔۔۔۔۔۔۔۔
م ن۔وا۔ن ا۔
U- 1576
(Visitor Counter : 74
شمال مشرقی ریاستوں کی ترقی کی وزارت
شمال مشرقی ریاستوں میں عالمی وبا کے سبب اقتصادی نقصانات
نئی دہلی،16 ستمبر ،2020 /شمال مشرقی خطے کی ترقی کے مرکزی وزیر مملکت  ، وزیراعظم کے دفتر میں وزیر مملکت ، عملے ، عوامی شکایات، پنشن ، ایٹمی توانائی اور خلاء کے وزیر مملکت ڈاکٹر جتیندر سنگھ نے آج لوک سبھا میں ایک تحریری جواب میں بتایا کہ حکومت ہند نے عالمی وبا کے دوران آسام سمیت شمال مشرقی ریاستوں کی سرکاروں کو مدد دینے کے لیے بہت سے اقدامات کیے ہیں۔ کووڈ - 19 ہنگامی کارروائی اور صحت کے نظام کی تیاری سے متعلق پیکیج کے حصے کے طور پر ریاستوں کو مدد دینے کے لیے فنڈز جاری کیے گیے ہیں تاکہ وہ ٹیسٹنگ سہولتوں میں تیزی لا سکیں ، اسپتال کے بنیادی ڈھانچے میں اضافہ کر سکیں، لازمی ساز و سامان ، دواؤں اور دیگر اشیاء کی خریداری کے ساتھ ساتھ نگرانی کی سرگرمیاں جاری رکھ سکیں۔ پردھان منتری غریب کلیان یوجنا ، پردھان منتری غریب کلیان روزگار ابھیان کے تحت راحت اقدامات ، ایم ایس ایم ای اور این بی ایف سی کے لیے راحت اقدامات، ایم جی این آر ای بی ایف کے تحت اضافہ شدہ ایلوکیشن ، مُدرا قرضوں کے لیے سود میں کمی اور سماجی بنیادی ڈھانچے کے لیے فنڈ میں امکانی فرق کی اسکیم میں تبدیلی سے آسام سمیت سبھی شمال مشرقی ریاستوں کو فائدہ پہنچے گا۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔09۔16
U – 5509
(Visitor Counter : 62
وزیراعظم کا دفتر
پردھان منتری مدرا یوجناکے تحت ششو قرضوں کی فوری ادائیگی پر 12 ماہ کی مدت کے لیے سودمیں 2 فیصد کی تخفیف
قرضوں کی باضابطہ ادائیگی کی ترغیب دی جائے گی
ا س اسکیم سے چھوٹے کاروباریوں کو کووڈ-19 کی وجہ سے پیدا ہونے والی دشواریوں پر قابو پانے میں مدد ملے گی
نئی دہلی،24 جون، مرکزی کابینہ کی میٹنگ میں جس کی صدارت وزیر اعظم جناب نریندر مودی نے کی ،پردھان منتری مدرا یوجنا  کے تحت حقدار قرض داروں کو تمام ششو قرضوں کے کھاتوں میں 12 مہینے کی مدت کے لیے سود میں 2 فیصد کی تخفیف کی اسکیم کی منظوری دی گئی ہے۔
یہ اسکیم ان قرضوں پر لاگو ہوگی جو مندرجہ ذیل رابطے کے تحت آئیں گے۔ 31 مارچ 2020 کو تصفیہ طلب اور نان پرفارمنگ ایس ایچ زمرے کے تحت نہ ہونے والے ، ریزروبینک آف انڈیا کی ہدایات 31 مارچ 2020 کے تحت اور اسکیم کے آپریشن کی مدت کے دوران۔
سود میں تخفیف ان مہینوں میں قابل ادائیگی ہوگی جن میں کھاتے این پی اے زمرے میں نہیں ہوں گے۔ ان میں وہ مہینے بھی شامل ہیں جن میں کھاتہ دوبارہ سرگرم زمرے میں آجائے۔ اس اسکیم سے ان لوگوں کو ترغیب حاصل ہوگی جو باقاعدہ ادائیگیاں کریں گے۔
اس اسکیم کی اندازاً لاگت تقریباً 1542 کروڑ روپئے ہوگی جو بھارت سرکار فراہم کرے گی۔
پس منظر:
یہ اسکیم ایم ایس ایم ایز سے متعلق اقدامات میں سے ایک پر عمل درآمد کے بارے میں ہے جس کا اعلان آتم نربھر بھارت ابھیان کے تحت کیا گیا ہے۔ پی ایم ایم وائی کے تحت کم قرضوں کو جو 50000 روپئے تک کی آمدنی پیدا کرنے والے ہیں ششو قرضے کہا جاتا ہے۔ پی ایم ایم وائی قرضے دینے ممبر اداروں یعنی شیڈولڈکمرشیل بینکوں، نان بینکنگ، فائنانس کمپنیوں، مائیکرو فائنانشل اداروں کی طرف سے دیئے جاتے ہیں جو مدرا لمیٹڈ سے رجسٹر شدہ ہوتے ہیں۔
موجودہ کووڈ -19 بحران اور اس کے نتیجے میں ہونے والے لاک ڈاؤن سے بہت چھوٹی اور چھوٹی صنعتوں کے کاروبار میں زبردست خلل پڑا ہے جن کا کام ششو مدرا قرضوں کے ذریعے چلتا ہے۔ چھوٹے کاروبار کم منافع پر چلتے ہیں اور موجودہ لاک ڈاؤن کا ان کے پاس آنے والی رقموں پر بہت برا اثر پڑا ہے اور اس طرح وہ اپنے قرضے اتارنے میں پریشانی کا شکار ہوئے ہیں۔ اس سے وہ قرضوں کی ادائیگی میں قاصر رہ سکتے تھے اور نتیجے میں مستقبل میں ادارہ جاتی قرضوں تک ان کی رسائی پر برا اثر پڑ سکتا تھا۔
اکتیس مارچ 2020 تک پی ایم ایم وائی زمرے کے ششو قرضے جن کا تعلق تقریباً 9.37 کروڑ قرضوں کے کھاتوں سے تھا اور جن کے قرضے کی رقم تقریباً 1.62 لاکھ کروڑ تھی، تصفیہ طلب تھے۔
عمل درآمد کی حکمت عملی:
اس اسکیم پر اسمال انڈسٹریز ڈیولپمنٹ بینک آف انڈیا  کے ذریعے عمل درآمد کیا جائے گا اور یہ 12 مہینے کے لیے ہوگی۔
ان قرض خواہوں کے لیے جنھیں ان کے متعلقہ قرض خواہوں نے قرضوں کی ادائیگی کی مہلت دی ہے جس کی اجازت آر بی آئی نے ‘کووڈ-19 ریگولیٹری پیکیج’ کے تحت دی ہے، یہ اسکیم مہلت کی مدت ختم ہونے کے بعد شروع ہوگی اور 12 مہینے تک برقرار رہے گی یعنی یکم ستمبر 2020 سے 31 اگست 2021 تک جاری رہے گی۔ دوسرے قرضداروں کے لیے یہ اسکیم یکم جون 2020 سے شروع ہوکر 31 مئی 2021 تک جاری رہے گی۔
بڑے اثرات:
یہ اسکیم ایسے حالات کی وجہ سے مرتب کی گئی ہے جن کی پہلے کوئی نظیر نہیں ملتی اور اس کا مقصد قرض خواہوں کے مالی بوجھ کو کم کرنا ہے۔ امید ہے کہ یہ اسکیم متعلقہ سیکٹر کو کافی رلیف فراہم کرے گی اور اس طرح چھوٹے کاروباری رقمیں نہ ہونے کی وجہ سے اپنے ملازمین کو الگ کیے بغیر اپنا کام کاج جاری رکھ سکیں گے۔
بحران کے اس دور میں چھوٹی کاروباریوں کو اپنا کام کاج جاری رکھنے میں مدد دے کر امید ہے کہ اس اسکیم کا معیشت پر مثبت اثر پڑے گا اور کاروبار کے احیا میں مدد ملے گی جس سے یقینا مستقبل میں روزگارکے مواقع پیدا ہوں گے۔
بجلی کی وزارت
پاور گرڈ نے اسمارٹ سٹی بنیادی ڈھانچہ تعمیر کرنے کیلئے میونسپل کارپوریشن شملہ کوتعاون فراہم کیا
نئی دہلی:15جون،2021۔وزارت بجلی کے تحت کام کرنے والی مرکزی سیکٹر کی سرکاری کمپنی پاور گرڈ کارپوریشن آف انڈیا لمیٹیڈ  نے اپنی کارپوریٹ سماجی ذمہ داری  کے کام کے پہل کے طور پر اسمارٹ سٹی بنیادی ڈھانچہ تعمیر کرنے کیلئے میونسپل کارپوریشن آف شملہ، ہماچل پردیش کو تعاون فراہم کیا ہے۔ پاور گرڈ نے ہماچل پردیش ریاست میں چار خصوصی مقصدی گاڑیاں  فراہم کرنے کیلئے 1.98 کروڑ روپئے کے فنڈز کی منظوری دی تھی۔ ہماچل پردیش کے وزیراعلیٰ جناب جئے رام ٹھاکر نے پاور گرڈ کارپوریشن آف انڈیا لمیٹیڈ  کے ذریعے میونسپل کارپوریشن شملہ، ہماچل پردیش کو فراہم کردہ ٹرک سے لگی سیورجیٹنگ اور گندگی اٹھانے والی مشینوں کو ہری جھنڈی دکھاکر روانہ کیا۔
اس موقع پرہماچل پردیش کے شہری ترقیات کے وزیر جناب سریش بھاردواج، پاور گرڈ کے ڈائرکٹر  جناب وی کے سنگھ، شمالی خطہ-II پاور گرڈ کےایگزیکٹیو ڈائرکٹر جناب کیلاش راٹھور، پاور گرڈ اور ہماچل پردیش سرکار کے سینئر افسران بھی موجود تھے۔
ویکیوم کلینرکے ساتھ سوئپنگ مشین سے لیس ایک ٹرک اور کومپیکٹر والا ایک ٹرک دسمبر 2020کے مہینے میں میونسپل کارپوریشن ،شملہ کے حوالے کیا گیا تھا۔
پاور گرڈ کے اس اقدام سے میونسپل کارپوریشن ،شملہ کو اسمارٹ سٹی بنیادی ڈھانچہ تعمیر کرنے اور شہر کی صفائی ستھرائی اور حفظان صحت برقرار رکھنے میں مدد ملے گی۔ مزید برآں تکنیکی طور پر ان جدید مشینوں کومتعارف کرانے کے ساتھ خاص طور پر پہاڑی علاقے کے مشکل خطوں میں صفائی ستھرائی کاعمل آسان ہوگا اور تیز رفتار طریقے سے اس کو انجام دیا جائیگا۔
اس سے قبل ویکیوم کی مدد سے سڑک کی صفائی کرنے والی ایک خصوصی مقصدی گاڑی  ، دو سیورکی صفائی کرنے والی جیٹنگ مشینیں ،جس کی قیمت 1.31 کروڑ روپئے ہے، ہماچل پردیش کے ضلع کلّو کے منالی کے سب ڈویزنل مجسٹریٹ  کے حوالے کی گئی تھیں۔ اس کے علاوہ ہماچل پردیش کے مختلف علاقوں میں 3250 سلورایل ای ڈی اسٹریٹ لائٹ اور 13000 جڑواں کوڑے دان کی سپلائی اور تنصیب کی جاچکی ہے جس کی قیمت 11.49 کروڑ روپئے ہے۔
علاوہ ازیں پاور گرڈ نے 32 لاکھ کروڑ روپئے کی لاگت سے کوہ پیمائی اور اس سے وابستہ سرگرمیوں کے شعبے میں بنیادی ڈھانچے میں اضافے اورصلاحیت سازی کے ذریعے لاہول اور اسپتی ضلع میں مقامی نوجوانوں میں ہنرمندی کے فروغ کیلئے کوششیں کی ہیں۔ ریاست میں کارپوریٹ سماجی ذمہ داری  کی کوششوں کے ایک حصے کے طور پر 4 میڈیکل موبائل یونٹ جن کی لاگت 1.06 کروڑ روپئے ہے ،بلاسپور ضلع حکام کو مہیاکرائی گئی، دو ایمبولنس آئی جی ایم سی شملہ اور ضلع اسپتال ، چمبا کو فراہم کرائے گئے۔
پاور گرڈ وزارت بجلی، حکومت ہند کے تحت ایک ’ مہارتن‘سرکاری سیکٹرکیکمپنی  ہے۔ ہماچل پردیش میں پاور گرڈ کے فزیکل اثاثہ جات آج کی تاریخ میں 1590 سی کے ایم ٹرانسمیشن لائن 3130 ایم وی اے سے زیادہ ٹرانسفارمیشن صلاحیت کے ساتھ چمبا، حمیرپور، بنالا اور نالگڑھ میں 400/220 کلو واٹ کے 4 ذیلی اسٹیشن ہیں۔
-----------------------
ش ح۔م ع۔ ع ن
U NO:5498
(Visitor Counter : 121
سٹرک ٹرانسپورٹ اور شاہراہوں کی وزارت
ہماچل پردیش کے این ایچ -05  کے–پروانو-سولن سیکشن کی خوشحالی میں تعاون پیش کرنا
ٹویٹس کے ایک سلسلہ میں روڈ ٹرانسپورٹ اور ہائی ویز کے مرکزی وزیر جناب نتن گڈکری نے کہا کہ ہماچل پردیش میں این ایچ -05  کے پروانو-سولن سیکشن کو این ایچ ڈی پی مرحلہ سوم کے تحت پروانو بائی پاس کے اختتام سے سولن تک تیار کیا گیا ہے۔ انہوں نے کہا کہ نئے ہندوستان کا بنیادی ڈھانچہ وزیر اعظم جناب نریندر مودی کی قیادت میں تیز رفتاری سے ترقی کر رہا ہے۔
جناب گڈکری نے کہا کہ فی الحال یہ قومی شاہراہ قدیم اور تاریخی راستے کا حصہ ہے جسے ہندوستان-تبت روڈ کے نام سے جانا جاتا ہے۔ 70 کی دہائی میں اسے این ایچ تفصیلات کے مطابق میں اپ گریڈ کیا گیا ہے۔ انہوں نے مزید کہا کہ اس پروجیکٹ کی تعمیر میں ہائیڈرولک پش لانچنگ آف سپر اسٹرکچر کے طریقہ کار کو استعمال کرتے ہوئے 160 میٹر لمبا وایاڈکٹ بنایا گیا ہے، جو ایک قابل ذکر کامیابی ہے۔
وزیر نے کہا کہ یہ قومی شاہراہ سولن، سرمور، شملہ، کنور، لاہول اور سپتی کے اضلاع اور اس کے سب ڈویژنوں، کلو ضلع کے سیراج علاقے اور کارسوگ سب ڈویژن کو جوڑتی ہے، جو ریاست کے 30 فیصد سے زیادہ اراضی پر مشتمل ہے۔ انہوں نے کہا کہ یہ پروجیکٹ ریاست کے شملہ سیکشن میں پروانو ٹاؤن، سولن اور سرمور اضلاع میں بڑی تعداد میں الیکٹرانک اور غیر آلودگی پھیلانے والی صنعتیں لایا ہے۔
جناب گڈکری نے کہا کہ ہماچل پردیش کے کنور/لاہول اور سپتی قبائلی اضلاع کے سرحدی علاقوں کو حکومت نے ملکی اور غیر ملکی سیاحوں کے لیے کھول دیا ہے۔ ان سیاحوں کی آمد نے ان اضلاع میں سڑکوں کی آمدورفت کی ترقی اور ریاست کی ہمہ جہت اقتصادی ترقی میں اہم کردار ادا کیا ہے۔
وزیر نے کہا کہ اس پروجیکٹ کے علاقے میں سڑک کی اونچائی ایم ایس ایل  سے 874 سے 1659 میٹر تک ہے۔ گرمیوں میں زیادہ سے زیادہ اوسط درجہ حرارت 40 سیلسیس تک بڑھ جاتا ہے اور سردیوں میں کم سے کم درجہ حرارت بعض اوقات 0 سیلسیس تک گرجاتا ہے۔
۔ ۔ ۔ ۔ ۔ ۔ ۔ ۔ ۔
(ش ح۔ا ک۔ ج (
U-12121
(Visitor Counter : 65